钦定古今图书集成/明伦汇编/氏族典/第080卷 > 吴成
## 钦定古今图书集成/明伦汇编/氏族典/第080卷 > 吴成

按《明外史吴成传》：“成，辽阳人。初名买驴。父通伯，元辽
阳行省右丞。太祖时，观童来降，通伯父子与俱买驴，
更今名。充总旗。从大将军出塞，数有利。建文元年，授
永平卫百户。降燕从战，功最，即军中三迁都指挥佥
事。燕王称帝，授都指挥使，进都督佥事。又三从出塞。
洪熙元年，进左都督。宣帝即位，以成尝宿卫东宫，录”
旧劳，封为清平伯。汉庶人高煦反，复为前锋。事定，出
守备兴和。宣德三年，帝北征，从败贼于宽河，进侯。八
年卒。赠渠国公，谥“庄勇。”子忠前死，忠子英嗣。伯。卒，子
玺嗣。